
FRANJO DOMOVIĆ 


NA DNU 


Kako me strašno umara misao, 
da nikada neću doći do dna, 
svog najdivnijeg sna. 


Do smrti me umara misao, 

što htio sam reći, a nisam napisao,— 
jer životom proganjan nisam mogo 
toliko mnogo. 


Ali sam barem nešto zapisao 

u mnogu malu pjesmicu tu 

na dnu,— 

jer moja je duša bez okvira, 

bez ikakvih spona i veza; 

kroz nju prostrujava životno veselje, 
kroz nju se ceri životna jeza, 

i trepti i kipi i buči bez mira. 


Moja je duša puna i gola, 
prepuna sreće, tuge i bola. 


JUTARNJA ZVONA ZVONE... 


Klonu mi umorna glava 
i pade preko stola; 
muklo i podmuklo jeknu 
ko odjek moga bola. 


Dignuv se, pred sobom vidjeh 
čašu krvavog vina, 

i jutarnje sunce što u njemu 
blista poput rubina. 


I kada se drhtavom rukom 
tog sladkog otrova maših, 
spazih dva ukočena, 

izpita oka u čaši. 


A sunce se diže sve više, . 
u bezkraj plavih visina — 

ja tonem sve dublje i dublje, 
u ponor mutnih dubina. 


Od nekuda čujem pjesmu, 
mladosti, sreće i proljeća, 
dok u meni samom umire, 
pjev našeg nemirnog stoljeća. 


STARA KNJIŽNICA 


Prostorije hladnoćom šute sive 

i kao misli ukočene stoje, 

i nikuda ni makac! — Još jedino žive 
udarci iroma sata i muha, što se roje. 


U pozadini tamnoj prašne knjige leže, 

sa nizka stropa o pod pauk mrežu prede — 
i svud, kud oko pjesnikovo seže, 
bezkonačna je samo slika biede. 


Profesor neki stari na svom stolu starom, 
sniva o nebu i starom vremenu, 

dokle iz vana s bukom i nemarom 

udara ga mladost po tjemenu. 


To novi život juri po svom toku 
i stare forme bezobzirno gazi. — 
Umire mladost u starčevom oku 
i smrt po sivoj, tužnoj sobi plazi. 


' 


LIRSKI ROMAN 


Ja sam čovjek vrlo skroman, 


ali svaki dan doživim, 

i proživim neki roman — 
što se često pozaplete, 
da se nikad ne razplete. 


Od romana bezbroj tiju, 
jedan će u grob odnieti, 
jedan život razapeti, 
jednu malu tragediju. 

ZABORAVLJENA VELIČINA 


GIACOMU LEOPARDIJU 


Ja želim samo smrt i ništa više.— 
Na mome putu ceri se grozota, 

i umire moj zanos i ljepota, 

i sve je tiho, tišije i tiše. 


A noć se u mom snu ko avet njiše, 
pa me hvata, 

i baca i lomata, 

u vrtlog, štono smrinim dahom diše. 


I ništa više neznam.— Strava 
sve veća raste. — Ja se trzam i mučim, 
da život svoj i život svih dokučim. 


Nek pane zastor i nestane java, 
i sve utone u grob zaborava! 

PRED SAN 
Tikan, 


na me sada 
pada 
njihan 

dragi, 

blagi 

san. 


Snivam 

spokojno smirenje. 
i umivam 

dušu u divljenje. 


Tek. osjećam ' 
kako, 

nečujno i nujno, 
polako, 

stari mi se bol pomako 


u dnu srca i — zapeko jako. 
(Ne bi smio ičeg da se sjećam). 


Ali ipak tihan, 
na me sada 
pada 

njihan, 

dragi, 

blagi, 


san. 


a 


DRAGULJI 


Oni leže sakriveni 
duboko u meni. 


Koji put su suncem obasjani, 


a mjesecem nekad obajani, 


kadkad crnom tugom zakopani — 


da još ljepši za tim zasjaju 
u sunčanom zlatnom sjaju. 


13 


SAN IZ OBLAKA 


Moj san je danas lak ko pahuljica mala, 
koja je, možda pala 

iz oblaka, 

pa ne može da siđe na tu zemlju tvrdu, 
jer je suviše laka. 


Tako je tiho, da se čuje kako | 
vječnost ciela sva u sebi struji. — 


Velika tišina 
predznak je oluji. 


Moj san je danas lak ko pahuljica mala 
koja je, možda, iz oblaka pala. 

UZDRMANA NOĆ 


Noćas urla vjetar jezivi, 


“lomi crne grane ponoći. 


Drhće žuta lampa ulična. 


Ja po cesti lutam samotan, 
u tjeskobu svoju zamotan. 


Noćas urla vjetar jezivi 
prostorima hladnim, bezkrajnim. 


Noćas urla vjetar jezivi, 
drhće žuta lampa ulična, 
brenči malo zvono posmrtno, 
cvili neko pseto prognano, 


vili, u noć crnu zavija , 

BALADA 
O ČOVJEKU BEZ SREĆE 


S. S. KRANJČEVIĆU . 
Strmoglavi su putevi, 
po kojima se lomim.— 
Ja moram samo šutjeti, 
da očaj svoj zatomim. 


Nemirna je moja java, 
nemirniji snovi moji, 

svaki dan sve veća strava 
um mi ledi, čelo znoji. 


Ponad burne duše moje 
stalno crni oblak leti: 
bio neki čovjek, što je 
luto kao bez pameti. 


Godine su prohujale 
kao vihor preko njega, 
a gradeći ideale 

on je osto bez ičega. 


I sa sobom on se skobi, 
i s ljudima, radi ljudi, 
no kroz život, dok se probi, 
sledi mu se krv u grudi. 


Nemirna je moja java, 
nemirniji snovi moji, 
svaki dan sve veća strava 
um mi ledi, čelo znoji. 

PJESMA MAJCI 


Majko, majko! Ti si meni dala, 
sve, što jedan mali čovjek treba: 
dušu, punu krasnih ideala, : 
vedri kutić izpod vječnog neba, 
al mi nisi dala, što nisi imala: 
sreću, koju svaki čovijek treba. 


Sve drugo mi daše moji dragi ljudi, — 
i patnju, da me kroz sav život prati, 
i krvave grudi, ' 

moja draga mati. 


GE 





ČEŽNJA ZA DALJINAMA 


Zaželim često, otuđen od svih, 

da nikada se više ne povratim k vama, 
i tako smiren, spokojan i tih - 

nestanem negdje u daljinama — 

gdje sretaš. svakim danom nove ljude, 
što mogu novi život da probude. 


Daljine me stalno k sebi zovu. 


Ali . E . 

u meni bolno odjekiva: 
samo 

kamo? 

IMPRESIJA JEDNE NOĆI 


Lutao sam noćas sam. izbezumljen od bezgra- 
nične ljubavi za čovjekom i čovječanstvom. I stao 


sam na granici; na granici, gdje se sviest pretvara 


skoro u ludilo: mostovi, ceste, putovi i serpentine, 
zakovitlavaju se u bezkonačnost i zatim se opet 
zaokružavaju u jedan ogromni upitnik, Sjećam se 
vremena moje rane mladosti i prvih ljubavi, i kad 
sam kipio od neke veličanstvene čežnje za ljepotom 
i u transu jurio po svim nebesima i nedokučivim 
prostorima. Sjećam se noćas na mnogo toga i neiz- 
recivi bol razdire srce moje. — Evo! Smrt sa crnim 
krilima svagdan leprša zloslutno iznad mene. I do- 
gađaji jure takovom  strahovitom brzinom, da se 
snebivam i čudim da još i živim. Evo! I sunce, 
ogromno, zlatno sunce, koje sam oduviek do ludila 
ljubio, postaje mi sve tamnije i tamnije. Evo! i glas 
zvona odjekuje u meni sve bolnije i bolnije. I slike 
moga života sve su tmurnije i tmurnije. I oblici ži- 
vota se mienjaju i sav život se do temelja izmie- 


. njuje i ljulja se amo—tamo kao sivi, željezni brod. 


I sve se mienja: i prilike i ljudi. 

I grobovi se ovaj čas preda mnom otvaraju i 
uzkrsli su mnogi moji umrli, dragi prijatelji — Točka. 
— Ne ću više ičega da se sjećam, jer čujem me- 
lankolični glas tamburice, frulice i Piesmu starog 
pastira: 


Oj vi drage gorice, 
— i šumice zelene, 


vijugavi potočiću, 

što hrliš niz stiene, 

koliko vas ljubim ja, 

iko bi mogo to da zna! 
) 


Godine su mnoge već 
prošle preko mene, 
ja sa svojom frulicom 
zovem uspomene. 
Evo i smrt dolazi, 
mene žalost snalazi. 


Imao sam prijana, 
bješe divan, mio drug, 
i kad zapjevasmo 

orio se cio lug. — 
Njega smrt mi otela, 
mene žalost sapela. 


Imao sam djevojku, 
prekrasnu i mladu, 
Uzela je bogata, 
u velikom gradu. 


Evo! I smrt dolazi 
mene žalost snalazi. 


Godine su mnoge već 
prošle preko mene, 


ja sa svojom frulicom 
Zovem uspomene . 


1 čuje se druga pjesmica nekog veselog momka iz 

Na zaokretu ceste, 
stoji kuća mala, 
gdjeno mi je ona 
prvu ljubav dala 


Blaženi su časovi 
pokrivali nas. 
Samo Bog je slušao 
ljubavi nam glas. ' 


Ona misli na mene, 
a ja mislim na nju 

i moj sav se život 

pretvara u sanju. 


A krvava zviezda Sirius polako izlazi iz tame. 


SVRŠETAK SONETA 


--- a pokraj mene prođe Usud i reče: 
Duboki ponor nemirne duše tvoje, 
tek slab je odraz neizmjernosti moje. 
A ovo sve, što kinji te i peče, 
ništetno, prazno i jalovo to je — 


jer život mirno i spokojno teče ,.. 


22 





NEGDJE NA PUTU U TAMI 


Ulazim noćas u olujnu noć, 

a neznam kuda ću doć, 

jer težka tama pala je na staze, 
po kojima samo danju ljudi gaze, 
i prolaze. 


Posljednji tračak svietla 

ugasnuo je u očima mojim 
i čini mi se S 
da na svom grobu sam ko križ osamljen stojim. 


Još veća tama pala je na staze, 

po kojima samo danju ljudi gaze 

i prolaze, 

a noću u snu nalaze se mirnu, 

dok ja samotnik zurim u duboku noć, 
neprozirnu. , 


PJESMA O DIMNJAKU 


Dimnjak je građen od suza i boli. 
Iz njega dim sukljajući, 
svagdan se umorno diže 
ko uzdah vapijućih. 


Ko diete gledo sam često 
visoki dimnjak cigleni 

i ljude, što ozdo pod njime 
giblju se pogrbljeni. 

Pa i sad, kada ga ugledam — 
i dim, što se čađavi diže, 

ti bliedi, zgrbljeni ljudi 
mome su srcu sve bliže. 

 JURNJAVA VREMENA 


Oko mene jure događaji brzo tako, 


da ne znam da 1 sam jošte tu na mjestu starom 


il s mrtve točke nekud se pomako, 
ili, 


u nepoznato nekuda odmako. 


A unutarnja borba uslied događaja. 
proteže se, 
u neizvjesnost tamnu i bez kraja. 


Da! težka borba sa sobom samim 
i s ljudima neznanim i stranim, 
i više: svojim svagdanjim i znanim. 


Događaji jure kao strašan san, 
bez ikakovih veza: mutan, raztrgan, 


dok ja kroz njih pršim ko razkidan oblak 


olujom i tminom. 

ŠUMA BEZ ŠUMA 


Ne želim danas čuti rezki šum iz grada, 

. šum, što me stalno muči i proganja, 

te nemam mira nigdje i nikada, 

a volio bih biti često sam i pun svog jada, 
pregaranja, 

negdje u sjeni ispod gustog granja, 

gdje mahovina o imeli sanja, 

i mali potok ozgo od nekuda 

veselo po klancima krivuda. 


Tu želim danas biti sam sa svojim bolima, 
svojom sjetom i simbolima. 





VRTLAREVO CARSTVO 


Cvieće sam ovo njegovao ja, 

sam samcat svakoga dana, 

ne mareć da | na nj sunce mi sja, 
il pada rosica rana, 


Da! svakoga dana blažen i sretan, 
njegovao cvieće sam to, , 
ne mareć za trud i jalovo tlo. 


Al jednom kad uđoh u čarobni vrt, 
gdje uviek je svečano bilo, ' 
vidjeh da ovo cvieće je milo, 
koje sam njegovao ja, 

koje sam volio ja, 


koje sam ljubio ja, 


zatrla crna, nemila smrt, 
a oblaci gusti zakriliše sunce, . 
što nikad mi više ne će da sja. 

ZAPUŠTENI DJEČAK 


Bez oca i majke, bez ikoga svoga, 
“mali je dečko tumaro po svietu, 

ne znajuć za nježnosti doma miloga, 
jer su mu ljubav ubili u letu. 

I tražeći rada našo je patnju, 

a gonjen od sviju on ode u klatnju. 


Ogorčen time skitnicom posta, 

dok zatvor mu bivo sve češće stanom, 
štono ga primo ko stalnog gosta, 

na domaćoj grudi i svietu stranom. 

I pado je tako u sve veću biedu, ' 


“a zakon mu sudio svome po redu. 


Prođoše godine i mladost krasna 

ode mu jadnom ko gadan sanak, 

tek jednom kroz novine Šoe su masna 
doniela podulji članak, 

gdje neki je kapi i iz sela Zlobije, 
dobio dvađeset godina robije. 

U GOMILI 


Ja lebdim iznad sebe. — Preko srdca moga 


prolazi željezni duh našeg vremena — 


a nemam oko sebe nikog pravog svoga. 
Olovne misli : 
leže duboko u dnu mog tjemena. 


To više i nisu moje misli; — to su 
odrazi grube današnjice i svega 
današnjega, 


i ja se borim na svoj način za se 


i za sve, koji trpe. Pa što mi onda stalo, 
što život moj ko magla stalno razkida se! 


Jer ja sam kao nevidljivi plam 

što tinja, da uzplamti jednog dana, 

prije no zine ponorna nirvana — 

i osjećam se uviek kraj svih znanih sam. 


NA TRULOM MOSTU 


Taj most je most krivudav, razkliman.— 
Na njemu mnogo godina već stojim, 
želeći ipak jednom smiren, spokojan, 

k obali novoj doći. — Tek se bojim 
pustivši prvu — nikad drugoj stići, 

gdje mogo bi visoko barjak svoj podići. 


Dakako, 

boreći se u životu 
priegorom i naporima, 

što ja, mali čovjek, mogu, 
nestanem li jednog dana 
kao pjena 

u vrtlogu ? 


Nekada, 

na jednom malom mostiću sam bio, 
veselo luto amo i onamo, 

slušao pjesmu zadivljenih ptica, 
sve, što sam sebi zamislio samo: 
radost sam sunca i proljeća pio, 
snivo uz mile glase tamburica, 
kukuriek pietla, što doziva zoru, 
bivat u nekom začaranom dvoru, 
veseo čamit na šumskom izvoru, 

i penjati se nestašan na goru, 
uzhićen mislit o zelenom boru, 

što gizdavo u kutu male sobe strši — 
dok vani vjetar pjeva, snieg leprši , 
I mnogo toga milog i premiloga! 

Al evo! sad na ovom trulom mostu stojim, 
I želim poći — ali, putem kojim? — 
Nada mnom već se zacrnjava tama; 

od nekud krik se strahovit prolama, 

ko da se netko u bujici guši, 

i čini mi se: sve se od temelja ruši 

u mojoj, bolom izmučenoj duši. | 


LJUBAV 
SA NEPOZNATOM ZVIEZDOM 


Pritajeno, često po noći promatram, 
jednu zviezdu dragu, nepoznatu, 

što treperi, gori, ko sunce u zlatu.— >, 
Promatram je ljubomorno sam. 


Trepti žlatna, a ja se utapljam 


“u njezinu oku, 


duboku, 
kao vječnost što je: 
sreća struji kroz sve biće moje. 


Pa tad smiren uđem u san krasan 
i spokojno snivam : 
o toj zlatnoj. zviezdi nepoznatoj. 


Takva je ljubav bezgranična moja, ' 
a ova krasna zviezda, to je slika tvoja. 

LJUBAV I SMRT LEPTIRA 


Zaljubio se leptir mali , 
u liepu leptiricu, | 
i sve je bio sretniji 
čim opet bi ugledo nju. 


Šuma je pjevala suncu — i on 
često se sastajuć s njom, 

na zelenoj je grančici 

načinio prekrasan dom. 


I ljubeći s njome se tako 
cielu noć i dan, 
život mu je procvao 

ko neki čarobni san. 

No kad je vjetar studeni 
zainjio njihov dom 

mali je leptir na listiću 
pogino presretan s njom. 


32 





TEBE CRVI ŽDERU... 


Tebe crvi žderu, a ja jošte živim, 
lomeć se po grubim stazama života.— 
U proljeću novom nova će ljepota 
nadoći mi opet da joj se nadivim 

i propjevam nešto, što će opet 

ponad groba tvoga u život me popet. | 


Ali tebe crvi žderu i dalje. I sve se 
u meni koleba, kad se sjetim tebe, 
srce me zaboli i zazebe, ' 
pa tad ne znam gdje se nalazim, 
provalijom kojom prolazim. 


Tebe crvi žderu, a ja jošte živim, 
lomeć se po grubim stazama života, 
gdje umire pjesma i ljepota.— 
Lutam samac putevima krivim. 


Avaj! tebe gadni, gnusni crvi žderu, 
dok ja vapim život i ljubav i vjeru. 

ŽUTO JUTRO 


Izjeli smo sve gulaše, 
izpili smo more vina; . 
u želucu »cviljevina«<, 
u kesama hlad i tmina. 


Zborilo se noćas o svačemu, 
pjevalo se gromko domovini, 
ljetu, zimi i proljeću 
i draginoj o »milini<«. 


Već i zora »pucat« stade, 
umuknuše svi stolovi, | 
dok okolo >ljudstvo« leži — 
Bog da prosti — ko volovi! 

ELEGIJA 


Snivam o proljeću novom, 
a još ni jesen prošla nije; 
studeni vjetar ' 
po golom drveću bije. 


Polako već i snieg \ 
pokriva blatnjave pute.— | 
Ne cvrkuću ptičice male: 

u tugu uvučene šute. 


Neka žalostna žena 

sa težkim brigama stupa, 
neki umorni čovjek 

po cesti lopatom lupa. 


U dvorištu dječica mala 
vesele se prvome sniegu, 
dok ja osjećam da sam 


od samoga sebe na biegu ... 


I 
I 


BURA U TIŠINI 


Ja sam bura prikrivena. — U dnu moje duše, 
u pokretu, silnom, dinamičnom, 
svietovi se svakog dana, 
svakog trena, 

ko u carstvu" razigranih sjena, 

. rađaju i ruše — 

da se opet dignu uzvitlani, 

iz vlastitog groba svoga, 
ponovljeni, 

uzvišeni, 

do bezcilja svog. bezgraničnoga. 


Ja sam bura u tišini.— Šutim.— Trim. — 
Život, koga jošte malo volim, 

svaki njegov ponajtanji dašak, 

crpim, 

ko pčelica sičan, cvjetni prašak. . 


Svoju dušu raztrganu 

svagdan negdje u samoći krpim, 

da mi jednom ciela bude, 

i da, 

kad sve pute svoje trnovite prođem, 
čist iz sebe i pred sebe dođem. 

NA GRANICI 


. a mladost ode i s njom radost sama.— 
Na tvrdi ležaj spuštam trudnu glavu, 
moj razigrani mozak stvara stravu, 
misao juri mutnim Krare 
Što čekam još? — zar nisam davno prošo, 
svu onu bolnu i prebolnu patnju, , 


i bezkonačnu i bezciljnu klatnju?— 
a kud sam iza svega toga došo! 


Ne tražim sreću, jer ju naći ne. ću. 


Uznemireni svoj sam život svio 


u tamne ruže krvavoga vienca 


i za tim sam se smjerno poklonio 
pred veličajnim likom Nazarenca. 
\ . 


HAMLET U FRAKU* 


U svom se grobu Šekspir vrtiet stao: 
O, kak'u sudbu ija doživjeh, kak'u?— 
Moj biedni Hamlet, moje diete drago, 
po svietu sada skiće se_u fraku | 

ko skakavac, odbaciv krasno ruho, 

što rukama mu svojim sam sam skrojio: 
vitežko, skladno, kraljevsko odielo — 
kraj čega sam se prilično oznojio. 


Okrnjili su dosta djela moja, 

a sad mi djecu ušimiti hoće.— 
O, Himalaja!, o pako i nebesa, 
koliko 1 ljudske gluposti i zloće! 


Al kad mi jednom dođe preko glave, 
junake sve ću pokupiti svoje, 

i vitezove — i bit će groze i strave! 

I ovaj podli i himbeni sviet 

smrvit ću u prah — jer on mora mriet. 


NAJBLIŽI 


O, tko me to duboko tako u srce ubćli, 
da, mnogo puia kad se toga sjetim, 
najrađe bih iz sebe da izletim, 


O, iko me to u srce tako ubdli, 
da svaki dan me sve to jače boli. 


Imade netko, tko nam stvara boli, 
jer on je hladan i ništa ga ne boli, 


* Hamleta su pred nekoliko godina donieli suvuše moderi- 
* ziranog: u iraku. 


58 | 59 


LJUDI IZ PODZEMLJA 


Mi često tako siđemo u tamu, 
od izvanjeg života otuđeni, 

i ovdje više sebi približeni, 
uvučeni u svoju težku čamu. 


Kroz mala okna k nama kadkad sunce uđe, 
zaori kihot kakve pjesme divlje, 

postaje za nas veselije i življe, 

što drugima je i strano i tuđe. 


Prašina, zlatom sunca obasjana, 
zaljeska kadkad kao zviezdan trak, 
dok pjesma naša bolna, razkidana, 
ne prestane 

i nestane 

ko dim 

i muk 

u mrak. 


Mi ne možemo smirit se. životom 
ovakvim, što nas stalno okružuje 

i što po našem osjećaju pljuje 
mizerijom i svagdanjom prostotom. 
(Jer dosta nam je već i mislit o tom.) 


Otvorte već jedanput te mrtvačke prozore, 
da zapjevamo i mi himnu do zore! 

UMORAN ČOVJEK STOJI NA UGLU 


tE. SuTi 


Težko i sumorno padaju | 
minute i minuti, 

kao da su razkinuti, 

kao da su prekinuti. 


Stoji neki jadnik sam i često tako stoji, 
i stalno nešto nesređeno broji.— 

O, što taj umorni čovjek broji, 

on, 

što se ni života ni smrti ne boji?. 


On stalno na nekom uglu grada stoji, 
a ja skriveć promatram, | 

kako svoju grozu broji, 

broji, 

i mirno stoji. 


O, iko tog čudaka u tančine pozna, 
za njeg je ova slika i jasna i grozna. 

BALADA O CRNOME SUNCU 
1. 


O, da mogu samo da poludim, 
ja bi bio sretan, 

jer ništa ne bi znao 

i ne bi bio sjetan; 

luto bi u bujnim snima 

po najljepšim krajevima 

i nesto u magli, ili 

zlatnim oblacima. 


Ovako sam vječno 
nesretan i sjetan. - 


O, da mogu samo da poludim, 
ja bi bio sretan. ' 


H. 


Nekog kišovitog dana, 
“kraj prozora mutnog, podrumskog, 
sjena se čudna pomakla, 
grozničavim trzajem 

i jezom mi srce dotakla, 
i u ruci mi puče pisaljka 
ko da je od stakla. 

A čija je to sjena 

što me sve češće prati? — 
Šutnja je jedini odgovor 
čovjeka, što pati. 

IM. 


Čovjek sa umornim očima 
snivo je prekrasan san: 

o životu što počima, 

kada se svršava dan, 

i diže se mjesec iz planina, 
a dvojnice pjevaju i plaču: 
pjesmu visina, 

pjesmu dubina, 

pjesmu pličina, | 

piesmu nizina, 

pjesmu širina, 

i pjesmu čežnja i dragih daljina. 


No kad je svanuo dan, 
on posta opet umoran, 
pun žuči i gorčina. 


I kada se u život svoj osvrno, 
nad njim je jošte uviek sjalo sunce crno. 

NA VINSKOM KONJU 


Taj konj ne postoji 

ni na jednoj slici, 

ali kad na njega uzjašim, 

pucaju svi vidici: | 

čas zalebdim niz pučinu ravnu, 
čas preko gudura i klisura skačem, 
a za čas sam u oblacima, ' 
šarolikim snima, 

i vijam se dok god se ne nađem 
opet negdje na ilima — 

s novom pjesmom među ljudima. 


44 


REZIGNACIJA 


Što sam od cielog života imao? — 
Samo sam bol i tugu primao. — 
Duboko u srcu sam svom 


ljubav i sreću zakopao. 


A čuje se pjesma 

još ljepša od ljepote:. 
Kad si toliko izgubio 
živi za ljude sirote! 

FRANJO DOMOVIĆ 


Rođen 1898. u Dobrljinu, od oca Janka (Sv. 
Martin pod Okićem) i majke, rođ. Saftić (Grižane, 
Hrv. Primorje). i 


IZDANJA: 
Prvi pupoljci 1916. razpr. 
Proljetni oblaci 1918. 
Iza zastora 1924. . 
Cirkus broj XX. 1924. , 
Razlupano nebo 1950. 


\ 


Izdavao svoj humoristički list (1926.) Uslied ne- 
sređenog i neurednog života nestale su nekuda mnoge 
novele, humoreske, drame i bezbroj lirskih pjesama. 

'Priređuje veće stvari. Putovao u više navrata 
(1924. — 1932.) kroz Primorje, Dalmaciju, Bosnu, 
Hercegovinu, Hrvatsku i Slavoniju. : 

Živi u Zagrebu. 

